
BILJEŠKE
UZ FINANCIJSKO IZVJEŠĆE 01. 01. – 30. 06. 2023. GODINE


OPĆI PODACI O ŠKOLI

Djelatnost Glazbene škole je glazbeni odgoj i obrazovanje djece i mladeži prema Nastavnom planu i programu Ministarstva znanosti i obrazovanja. Uz redovno šestogodišnje osnovno obrazovanje i srednjoškolsko obrazovanje u školi  djeluje i mala glazbena škola, gdje se djeca u dobi od 4 do 9 godina upoznavaju  sa glazbom i stječu prva muzička znanja.
Školu zastupa pojedinačno i samostalno prof., ravnatelj mentor Snježana Mrljak, ravnateljica škole.

OKVIR FINANCIJSKOG IZVJEŠTAVANJA

Financijski izvještaj sastavljen je sukladno odredbama Pravilnika o financijskom izvještavanju u proračunskom računovodstvu i Pravilnika o proračunskom računovodstvu i računskom planu, s ciljem da se dobije informacija o financijskom položaju škole i poslovnom rezultatu za prvih šest mjeseci 2023. godine.


BILJEŠKE  UZ IZVJEŠTAJ O PRIHODIMA I RASHODIMA, PRIMICIMA I IZDACIMA

Prihodi poslovanja

1. U prvih šest mjeseci 2022. godine škola je ostvarila prihode poslovanja (6) u iznosu od 1.071.272,70 eur što je u odnosu na prošlogodišnje isto razdoblje kada su prihodi poslovanja iznosili 879.311,11 eur povećanje od 21,8%.

2. Povećane su pomoći iz proračuna koji im nije nadležan (6361) sa 739.111,32 eur na 883.719,00 eur, što je povećanje za 19,6%. Navedene pomoći čine:
· pomoć iz MZO za plaće, doprinose, ostale rashode za zaposlene, ugovore o djelu, te razlika plaće sa pripadajućim troškovima po pravomoćnim sudskim presudama u iznosu od 838.705,80 eur. Pomoć iz MZO povećale su se u odnosu na prošlu godinu zbog većeg broja zaposlenih djelatnika radi otvaranja novog Područnog odjela u Slunju i povećanja osnovice plaće u 2023. godini za 2%,
· pomoć Ministarstva kulture po prijavama na javne pozive za dodjelu financijskih sredstava u ukupnom iznosu od 2.654,46 eur i to za projekt: „Piano maraton“ u iznosu od 2.123,57 eur i projekt: „Gostovanje Zorana Dukića“ u iznosu od 530,89 eur,
· pomoć za rad Županijskog stručnog vijeća profesora informatike u iznosu od 460,00 eur, što je nova vrsta prihoda u odnosu na prošlu godinu,
· pomoć iz Državnog proračuna za opskrbu školskih ustanova besplatnim zalihama menstrualnih higijenskih potrepština u iznosu od 84,74 eur, što je nova vrsta prihod u odnosu na prošlu godinu,
· pomoć Grada Karlovac u ukupnom iznosu od 41.814,00  eur i to za redovnu djelatnost Karlovačkog komornog orkestra u iznosu od 8.500,00 eur, projekt: „Noć glazbe i kava s Bachom“ u iznosu od 664,00 eur, projekt: „Međunarodna ljetna škola gitare“ u iznosu od 1.991,00 eur, projekt: „Piano festival“ u iznosu od 796,00 eur, projekt: „Klasika u parku“ u iznosu od 664,00 eur. Do povećanja pomoći iz Grada došlo je zbog kapitalne pomoći za nabavu koncertnog klavira u iznosu od 29.199,00 eur.

3. Zbog bolje naplate prihoda, povećani su ostali nespomenuti prihodi - participacija (6526) sa prošlogodišnjih 66.878,02 eur na 84.146,44 eur.

4. U odnosu na prošlu godinu zabilježen je prihod od prodaje proizvoda i robe (6614) novosnovane učeničke zadruge „Kajda“ u iznosu od 380,00 eur.

5. Prihodi od pruženih usluga (6615) smanjeni su  sa prošlogodišnjih 4.229,88 eur na 4.050,61 eur, što je smanjenje za 4,20%. Razlog smanjenja je veći broj ispisane djece tijekom školske godine iz Male glazbene škole. 

6. Povećani su prihodi iz nadležnog proračuna za financiranje rashoda poslovanja (6711) sa prošlogodišnjih 69.091,89 eur na 98.976,65 kn, što je povećanje za 43,30%. Razlog povećanja prihoda su veći izdaci za energente i prijevoz radnika, te potrošena sva planirana sredstva za koncertnu djelatnost u prvom dijelu godine. Prošle godine sredstva za koncertnu djelatnost trošena su kontinuirano kroz cijelu godinu.
Rashodi poslovanja
7. Rashodi poslovanja (3) u razdoblju od 01.01.2023. godine do 30.06.2023. iznose 997.057,48 eur  i u odnosu na prošlogodišnjih 818.562,36 eur  povećani su za 21,80%.

8. Plaće (311) iznose 683.662,50 eur  i u odnosu na isto razdoblje prošle godine povećani su za 20,70%. Do povećanja je došlo zbog povećanja osnovice za obračun plaće u iznosu od 2%, te većeg broja djelatnika zbog otvaranja Područnog odjela u Slunju. Rashodi se odnose na 81 djelatnika škole.

9. Ostali rashodi za zaposlene (312) iznose 24.894,02 eur  i u odnosu na isto razdoblje prošle godine povećani su za 9,4%. Do povećanja je došlo zbog isplate regresa većem broju djelatnika i većeg iznosa samog regresa koji je prošle godine iznosio cca 200,00 eur, a ove godine 300,00 eur.

10. Doprinosi na plaće (313) iznose 112.814,85 eur  i u odnosu na isto razdoblje prošle godine povećani su za 20,70%, te je povećanje identično povećanju plaća (20,70%).

11. Naknade troškova zaposlenima (321) iznose 54.793,82 eur  i u odnosu na isto razdoblje prošle godine povećani su za 76,88%. Tako značajno povećanje evidentirano je zbog većeg broja zaposlenih djelatnika i većih troškova prijevoza na posao i s posla. Također bilo je i više službenih putovanja radi odlaska profesora sa djecom na županijska, državna i međunarodna natjecanja.  

12. Rashodi za materijal i energiju (322) iznose 24.388,01 eur i u odnosu na isto razdoblje  prošle godine povećani su za 35,70%. Radi poskupljenja energenata povećani su rashodi za energiju. Također nabavljeno je više sitnog inventara, a povećani su i rashodi za nabavu uredskog materijala i ostali materijalni rashodi.

13. Rashodi za usluge (323) iznose 68.127,46 eur i  odnose se na usluge telefona, pošte i prijevoza, usluge tekućeg i investicijskog održavanja, komunalne usluge, zakupnine i najamnine, zdravstvene usluge, intelektualne i osobne usluge, računalne i ostale usluge. U odnosu na isto razdoblje prošle godine rashodi za usluge smanjeni su  za 4,2% zbog  smanjenja intelektualnih usluga (manji broj ugovora o djelu za djelatnike u nastavi i manje odvjetničkih troškova za sudske postupke).

14. Naknade troškova osobama izvan radnog odnosa (324) iznose 9.658,01 EUR i u odnosu na isto razdoblje prošle godine povećani su za 250,10 % radi većih troškova učenika u sklopu projekta E-rasmus+. 

15. Ostali nespomenuti rashodi poslovanja (329) iznose 11.371,40 kn i odnose se na premije osiguranja ostale imovine, troškove reprezentacije, tuzemne članarine, upravne, administrativne, sudske i javnobilježničke pristojbe,  kotizacije za razna natjecanja naših učenika, te naknade za nezapošljavanje invalida. U odnosu na isto razdoblje prošle godine povećani su rashodi za 2,5%. Unutar skupine povećani su rashodi za tuzemne članarine i naknade za invalide, dok su ostali rashodi ostali na razini prošle godine.

16. Ostali financijski rashodi (343) iznose 1.496,40 eur  i u odnosu na isto razdoblje prošle godine manji su za 24,30%. Troškovi su manji zbog manjih  zateznih kamata (manji broj isplaćenih pravomoćnih sudskih presuda za isplatu razlike neto plaće u odnosu na isto razdoblje prošle godine). Na odjeljku 3434 Ostali nespomenuti financijski rashodi knjižene su kamate za kredit koji je podignut ove godine radi kupnje koncertnog klavira, pa je to nova vrsta troška u odnosu na prošlu godinu.

17. Prijenosi između proračunskih korisnika istog proračuna (369) iznose 5.766,27 kn i odnose se na prijenos sredstava za zajednički projekt „Klasika na vodi“  Srednjoj školi Duga Resa i Srednjoj školi Slunj.

Prihodi od prodaje nefinancijske imovine
Prihodi od prodaje građevinskog objekta (721) su izostali ove godine jer je stan na kojem je postojalo stanarsko pravo isplaćen u cijelosti prošle godine.

Rashodi za nabavu nefinancijske imovine
18. Rashodi za nabavu nefinancijske imovine (4) u razdoblju od 01. 01. 2023. do 30. 06. 2023. iznose 8.442,95 i u odnosu na isto razdoblje prošle godine kada su iznosili 4.417,51 eur povećani su za 91,10%.

19. Postrojenja i oprema (422) iznose 7.841,20 eur i u odnosu na isto razdoblje prošle godine veći su za 111,00%. U odnosu na prošlu godinu povećana je potreba za nabavom glazbenih instrumenata i opreme, uredske opreme i namještaja, komunikacijske opreme. U izvještajnom razdoblju nabavljeno je pet rabljenih računala, jedan sublimacijski printer, tri školske ploče, 3 ormara, 1 mobitel, glazbeni instrumenti - 1 brač, bugarija i čelo i 2 promo štanda. 

20. Knjige, umjetnička dijela i ostale izložbene vrijednosti (424) iznose 601,75 eur  i u odnosu na isto izvještajno razdoblje manji su za 14,2% zbog manje potrebe za nabavom knjiga i notnog materijala u školskoj godini 2022/2023. 
Primici od financijske imovine i zaduživanja

21. Primici od financijske imovine i zaduživanja (8) odnose se na podignuti dugoročni kredit na rok od 5 godina kod Karlovačke banke d.d. Karlovac radi kupnje koncertnog klavira za koji je u tijeku postupak javne nabave.

22. Izdaci za financijsku imovinu i otplate zajmova (5) odnose se na otplatu glavnice podignutog kredita.

23. Ukupni višak prihoda za razdoblje 01. 01. 2023. do 30. 06. 2023. godine (X005) iznosi 124.671,70  eur. Kada se tome doda preneseni višak prihoda iz prošle godine u iznosu osd 141.687,49 eur, školi ostaje za naredno razdoblje višak prihoda nad rashodima u iznosu od 266.359,19 eur.

24. Rashodi budućih razdoblja i nedospjela naplata prihoda (19) iznose 146.091,31 eur i odnose se  na plaću i ugovore o djelu za 06/2023. godine, te naknadu za nezapošljavanje invalida za 06/2023. godine.



BILJEŠKE O IZVJEŠTAJU O OBVEZAMA


1. Stanje obveza na kraju izvještajnog razdoblja je 217.408,23 eur (V006), što je u odnosu na početno stanje obveza od 139.007,56 eur (V001)  povećanje za 56,40%. Razlog povećanja su veće obveze za plaće u odnosu na prošlu godinu i obveze za financijsku imovinu zbog podignutog kredita za kupnju koncertnog klavira.

2. Obveze čine  dospjele obveze za rashode poslovanja u iznosu od 3.312,50 kn (D232) i nedospjele obveze u iznosu od 214.095,73 (V009).

3. Dospjele obveze odnosi se na usluge režije zvuka, za koje dobavljač nije dostavio snimke koncerata pa iz tog razloga usluga nije plaćena do dana dospjeća koji je bio 30. 06. 2023. godine.
4. Nedospjele obveze odnose se na:
· plaću, ugovore o djelu i naknadu za invalide za 06/2023 u ukupnom iznosu od 146.091,33 eur, koji dospijevaju 10. 07. 2023. godine,
· obveze za materijalne rashode u iznosu od 4.053,74 eur, koje dospijevaju u sedmom mjesecu 2023. godine,
· [bookmark: _GoBack]ostale tekuće obveze (naknada za bolovanje iznad 42 dana) u iznosu od 5.051,23 eur,
· obveze za kredite i zajmove od kreditnih i ostalih financijskih institucija u iznosu od 58.899,43 eur.

U nastavku su prikazane potencijalne obveze po sudskim sporovima koji su u tijeku.

EVIDENCIJA POTENCIJALNIH OBVEZA PO SUDSKIM SPOROVIMA

	Red.br.
	Tužitelj
	Sažeti opis prirode spora
	Iznos glavnice u eur
	Procjena financijskog učinka u eur
	Procijenjeno vrijeme odlijeva sredstava
	Početak sudskog spora

	1.
	Fizička osoba Z.L., Karlovac
	Naknada štete zbog razlike plaće
	1.046,11
	2.123,56
	Tijekom 2023.
	05.11.2020.

	2.
	Fizička osoba A.R., Karlovac
	Naknada štete zbog razlike plaće
	1.153,14
	2.256,29
	Tijekom 2023.
	05.11.2020.

	3.
	Fizička osoba J.K., Karlovac
	Naknada štete zbog razlike plaće
	473,67
	929,05
	Tijekom 2023.
	05.11.2020.

	4.
	Fizička osoba V.C., Karlovac
	Naknada štete zbog razlike plaće
	1.078,43
	2.123,56
	Tijekom 2023.
	30.11.2020.

	5.
	Fizička osoba B.C., Karlovac
	Naknada štete zbog razlike plaće
	1.059,10
	2.123,56
	Tijekom 2023.
	30.11.2020.

	6.
	Fizička osoba M.B., Karlovac
	Naknada štete zbog razlike plaće
	710,35
	1.459,95
	Tijekom 2023.
	14.06.2021.

	7.
	Fizička osoba M.P., Karlovac
	Naknada štete zbog razlike plaće
	708,20
	1.459,95
	Tijekom 2023.
	10.06.2021.




Klasa: 401-01/23-01/9
Urbroj: 2133-44-23-01

U Karlovcu, 07. 07. 2022. god.


					Ravnateljica Glazbene škole Karlovac
					
					Snježana Mrljak, prof., ravnatelj mentor


